CELEX: 32018D0102
Language: bg
Date: 2018-01-19 00:00:00
Title: Решение за изпълнение (ЕС) 2018/102 на Комисията от 19 януари 2018 година за изменение на приложение II към Решение 93/52/ЕИО по отношение на признаването на автономните области Aragón и Cataluña в Испания за официално свободни от бруцелоза (B. melitensis) региони (нотифицирано под номер С(2018) 159) (Текст от значение за ЕИП. )

23.1.2018   
            
            
               BG
            
            
               Официален вестник на Европейския съюз
            
            
               L 17/48
            
         РЕШЕНИЕ ЗА ИЗПЪЛНЕНИЕ (ЕС) 2018/102 НА КОМИСИЯТА
   от 19 януари 2018 година
   за изменение на приложение II към Решение 93/52/ЕИО по отношение на признаването на автономните области Aragón и Cataluña в Испания за официално свободни от бруцелоза (B. melitensis) региони
   
      
         (нотифицирано под номер С(2018) 159)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 91/68/ЕИО на Съвета от 28 януари 1991 г. относно ветеринарно-санитарните изисквания относно търговията с овце и кози в рамките на Общността (1), и по-специално глава 1, раздел II от приложение А към нея,
   като има предвид, че:
   
               (1)
            
            
               С Директива 91/68/ЕИО се определят ветеринарно-санитарните изисквания относно търговията с овце и кози в рамките на Съюза. С нея се установяват изискванията, на които трябва да отговарят държавите членки или регионите, за да бъдат признати за официално свободни от бруцелоза (B. melitensis).
            
         
               (2)
            
            
               В приложение II към Решение 93/52/ЕИО на Комисията (2) са изброени регионите на държавите членки, които са признати за официално свободни от бруцелоза (B. melitensis) в съответствие с Директива 91/68/ЕИО.
            
         
               (3)
            
            
               Испания представи на Комисията документация, доказваща, че за автономните области Aragón и Cataluña са изпълнени изискванията, определени в Директива 91/68/ЕИО, за предоставяне на статут на официално свободни от бруцелоза (B. melitensis) региони по отношение на стадата овце и кози.
            
         
               (4)
            
            
               Вследствие на оценката на документацията, представена от Испания, автономните области Aragón и Cataluña следва да бъдат признати за официално свободни от бруцелоза (B. melitensis) по отношение на стадата овце и кози.
            
         
               (5)
            
            
               Поради това вписването за Испания в приложение II към Решение 93/52/ЕИО следва да бъде съответно изменено.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Приложение II към Решение 93/52/ЕИО се изменя в съответствие с приложението към настоящото решение.
   Член 2
   Адресати на настоящото решение са държавите членки.
   
      Съставено в Брюксел на 19 януари 2018 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 46, 19.2.1991 г., стр. 19.
   
      (2)  Решение 93/52/ЕИО на Комисията от 21 декември 1992 г. за установяване на спазването от някои държави членки или региони на изискванията относно бруцелозата (B. melitensis) и признаването им на статут на държава членка или на регион, официално свободни от тази болест (ОВ L 13, 21.1.1993 г., стр. 14).
   
      ПРИЛОЖЕНИЕ
      В приложение II към Решение 93/52/ЕИО вписването за Испания се заменя със следното:
      „В Испания:
      
                  —
               
               
                  автономна област Aragón,
               
            
                  —
               
               
                  автономна област Asturias,
               
            
                  —
               
               
                  автономна област Балеарски острови,
               
            
                  —
               
               
                  aвтономна област Канарски острови,
               
            
                  —
               
               
                  автономна област Cantabria,
               
            
                  —
               
               
                  автономна област Castilla-La Mancha: провинции Albacete, Cuenca и Guadalajara,
               
            
                  —
               
               
                  автономна област Castilla y León,
               
            
                  —
               
               
                  автономна област Cataluña,
               
            
                  —
               
               
                  автономна област Extremadura,
               
            
                  —
               
               
                  автономна област Galicia,
               
            
                  —
               
               
                  автономна област La Rioja,
               
            
                  —
               
               
                  автономна област Navarra,
               
            
                  —
               
               
                  автономна област País Vasco,
               
            
                  —
               
               
                  автономна област Valencia.“